text: Yangon (stêd)
  Yangon | ||
  Súd Rangoon | ||
  Sifers | ||
  Ynwennertal | 4 348 000 (2010) | |
  Oerflak | 598,75 km² | |
  Befolkingstichtens | 7261,8 / km² | |
  Hichte | 15 m | |
  Polityk | ||
  Lân | Myanmar | |
  Oar | ||
  Stifting | 6e iuw | |
  Tiidsône | (UTC+6.30) | |
  Webside | www.yangoncity.com.mm |
  Yangon (ek wol Rangoon) is de grutste stêd fan Myanmar (Birma) en oant 7 novimber 2005 de haadstêd fan Myanmar. De stêd hie yn 1983 2.458.712 ynwenners. Yn 2005 waard it ynwennertal rûsd op 4.082.000. De stêd leit oan de rivier Yangon, net fier fan de kust fan de Golf fan Martaban. Wichtige hannelsprodukten binne: rys, teakhout, ierdoalje, katoen en metaalertsen. De yndustry fan de stêd bestiet út rysmûnen, seachmoles, oaljeraffinaderijen, en stiel-, izer- en koperranerijen.
  Ut de skiednis[bewurkje seksje | boarne bewurkje]
  Der wurdt oanaam dat de stêd yn de 6e iuw stichte is as Dagon troch de Mons, dy't it doetiids foar it sizzen hienen yn Beneden-Birma. Yangon wie lykwols noch mar in fiskersdoarp by de de Swedagonpagoade doe't Kening Alaungapaya yn 1753 der syn haadstêd fan makke. De Britten oermastere Yangon en hiel Under-Birma yn de Twadde Anglo-Burmeeske Kriich yn 1852. Sy makken de stêd ta de wichtichste fan it lân. Yangon waard de haadstêd fan hiel Britsk-Birma nei de ferôvering fan Boppe-Birma yn de Tredde Aglo-Birmeeske Kriich fan 1885. Yn de iere 20e iuw wie it in stêd mei allerhanne iepenbiere foarsjenning wurden en mei in ynfrastruktuer dy't fergelike wurde koe mei dy fan Londen.
  Trije lanlike stakings tsjin it Britske Ryk setten útein yn Yangon, dat wie yn 1920, 1936 en 1938. de stêd rekke yn 1930 swier skansearre troch in ierdskodding in dêrnei folgjende tsûnamy. Ek yn de Twadde Wrâldkriich waard dêr in protte fernield. De stêd waard 8 maart 1942 troch de Japanners ynnaam.